กลิ่นดราม่ามาเต็ม เปิดกล้อง บังเกิดเกล้า ละครรีเมคผัวๆ เมียๆ ในตำนาน
ถูกจับตามองว่าเป็นละครน้ำเน่าดราม่าหนักหน่วงที่แฟนละครตั้งตารอคอยกันอย่างมาก สำหรับการรีเมคละครผัวๆ เมียๆ ในตำนาน บังเกิดเกล้า ละครลำดับที่ 5 ของสถานี อมรินทร์ทีวีช่อง 34 ผลิตโดย CHANGE 2561 ของ พี่ฉอด-สายทิพย์ มนตรีกุลณ อยุธยา ที่ได้นักแสดงสายการแสดงขั้นเทพอย่าง หนุ่ม-ศรราม เทพพิทักษ์ โคจรมาประชันฝีไม้ลายมือกับ ตัวแม่ดราม่าควีน ป๊อก-ปิยธิดา มิตรธีรโรจน์ และคู่จิ้นคู่ใหม่พระนางฟรีแลนซ์ เอี๊ยง-สิทธา สภานุชาติ กับ ไอซ์-อามีนา กูล ภายใต้การกำกับของผู้กำกับคิวทอง กู่-เอกสิทธิ์ ตระกูลเกษมสุข ที่การันตีได้เลยว่าเผ็ดร้อน เรตติ้งทะลุเพดานอย่างแน่นอนงานนี้ได้ฤกษ์ดี ลั่นกลองรบ เปิดกล้องถ่ายทำคิวแรกกันแล้วที่โลเกชั่นบรรยากาศบ้านไม้ริมชายคลอง ย่านบางใหญ่ จังหวัดนนทบุรี ที่ได้กลิ่นอายธรรมชาติและอากาศดีสุดๆ แถมยังได้เห็นชอตหวานของพระนางรุ่นใหญ่ไฟกะพริบ ป๊อก-หนุ่ม ที่มาในชุดแต่งงานอลังการดาวล้านดวงสุดหวาน เปิดปฐมฤกษ์ของละครเรื่องนี้ ที่บอกเลยว่าเคมีดีเกินต้าน ทีมนักแสดงพร้อมปล่อยของโชว์งานดราม่ากันรัวๆ ซึ่งละครเรื่องนี้มีกำหนดออนแอร์ให้ได้ชมกันปลายปีนี้ ช่วงเวลา สุดสัปดาห์ช่อง 34 ละครดีสี่ทุ่ม (หลังจบรายการทุบโต๊ะข่าว) ทุกวันเสาร์-อาทิตย์ ทาง อมรินทร์ทีวี เอชดี ช่อง 34อ่านเรื่องย่อนิยายไทยรัฐทุกเรื่อง >> คลิกที่นี่
ถูกจับตามองว่าเป็นละครน้ำเน่าดราม่าหนักหน่วงที่แฟนละครตั้งตารอคอยกันอย่างมาก สำหรับการรีเมคละครผัวๆ เมียๆ ในตำนาน บังเกิดเกล้า ละครลำดับที่ 5 ของสถานี อมรินทร์ทีวี
บังเกิดเกล้า,นิยาย,หนุ่ม ศรราม,ป๊อก ปิยธิดา,เอกสิทธิ์ ตระกูลเกษมสุข,ละคร